fi fi en fi fi fi fi ru fi fi fi fi fi fi fi fi fi fi fi fi fi fi fi fi fi fi fi fi fi fi fi de fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi ca es es fi fi fi fi fi fi fi fi fi fi fi fi fi fi fi fi fi fi fi fi fi fi fi en es es fi fi fi fi fi tr fi fi fi fi fi nl fi fi fi fi en en fi fi fi fi en fi fi fi fi fi fi fi en fi fi en fi en fi fi et fi fi
Tulokkaille tarpeellista kokemusta nollasarjasta | Suomenhevosliitto ry
Missä voisin opetella valjastamaan ja ajamaan?
Ideoita suomenhevosen hyväksi? – kerro siitä meille
Pasi ja Minna Holma kehuvat oriaan lauhkeaksi, sillä Holmien 9-vuotias Eevi-tytär taluttelee omatoimisesti Campoa kotitallista tarhaan ja takaisin.
Campo-ori vaikuttaa rauhalliselta, kun omistaja Minna Holma ja valmentajamiehensä Pasi Holma valmistelevat kuusivuotiasta suomenhevostaan kilpailulähtöön.
”Vähän aikaa pyörittiin, että saatiin hevonen katokseen”, Pasi paljastaa suojattinsa todellisen jännitysasteen.
Syykin on ilmeinen. Campolla oli edessään elämänsä ensimmäinen kilpastartti. Koelähdön se läpäisi kuukausi sitten ja se oli nyt vasta kolmannen kerran raviradalla. Kokemattomuuden mukaan pariskunta asetti tavoitteetkin Kuopion Sorsasalossa juostuihin itsenäisyyspäivän suomenhevosraveihin.
”Ehjä juoksu ja kokeillaan”, Minna selvittää tavoitetasoa ja ”rutiinia”, Pasi lisää.
Minna on iloinen jo pelkästä osallistumisesta.
”Tämä päivä kun nähtiin, että raveihin edes päästiin. Se on jo iso juttu.”
Campo on heidän oma kasvattinsa. Ori jäi Minnalle parin kuukauden ikäisenä, kun hänen isänsä Pekka Peuhkuri menehtyi. Sen jälkeen oriin kanssa on kuljettu pitkä tie ja töitä on tehty monta monituista tuntia. Reellä ajelu on tullut harjoituslenkeillä tutuksi, mutta ei vielä tänä talvena, sillä Joroisissa ei ole ollut kunnolla lunta.
Tänä syksynä on harmittavasti peruttu kahdet harjoitusravit osanottajapulan takia.
”Harjoitusraveista on puutetta. Ne olisivat hyviä nuorille ja kokemattomille, sillä sitä kautta saisi rutiinia”, Pasi perustelee toivettaan treenitapahtumien järjestäjille.
Kuopiossa ajettavaksi tarjoutunut, Suomenhevosliiton tukema nollasarja oli oriille sopiva tasoltaan ja ravit olivat kaiken kruunuksi lähellä Holmien kotipitäjää.
Minna ja Pasi kehuvat oriaan hyväksi käsitellä ja kaiken puolin mukavaksi hevoseksi.
”Se on lauhkea eikä ilkeä millään tavalla. Tuo nuorin tyttö taluttelee sen tarhalle ja käy pois”, Pasi nyökkää 9-vuotiaaseen Eeviin päin.
Itse raveista kertyi lähinnä kokemusta kokemattomalle oriille. Sen suoritus hylättiin liian laukkojen takia.
Juha-Matti Paavolan Siron Peli korjasi 1000 euron ykköspalkinnon.
Juha-Matti Paavola Kaustiselta varusti nelivuotista ruunaansa Siron Peliä samaiseen lähtöön. Ammattivalmentaja kaipaa ravien järjestäjiltä hiukan enemmän pelisilmää. Itsenäisyyspäivää edeltävänä maanantaina kaksi hänen suomenhevostammaansa ajoi nuorten sarjaa Oulussa, aattona ajettiin myös Joensuussa nuorten sarja ja Sorsasalossakin oli nuorten sarja tarjolla.
”Aika heikkoa yhteistyötä. Kuitenkin ollaan samalla alueella”, Paavola antaa palautetta.
Sorsasalon itsenäisyyspäivän suomenhevospäivän hän olisi pistänyt ravijärjestelyissä etusijalle.
”Nämä ovat kaikille suomenhevosihmisille hirmu tärkeät ravit. Tänne pitäisi päästä kaikki, jotta saatais kunnon lähdöt kasaan. Tämä on juhlapäivä!” Juha-Matti Paavola painottaa.
Hänen mielestään itsenäisyyspäivän ravit olisi pitänyt muiden merkitä punaisella.
”Olisi ajettu vaikka Oulussa pelkkiä lämminverilähtöjä”, hän ehdottaa.
Suomenhevosliiton puheenjohtajalla Timo Ryynäsellä oli esittää Paavolalle korjausresepti.
”Olen esittänyt monelle, että Suomessa olisi ilmoitustoiminnassa kaksi työntekijää, jotka ottaisivat ilmoittautumisia vastaan ja tekisivät iltapäivällä sarjoja radoille. Ja olisivat tekemässä lisäksi kilpailukalenteria, mutta siihen ei vain ole päästy”, Ryynänen harmittelee.
Teksti ja kuvat: Jukka Timonen
Kuopion suomenhevosravien yhteydessä paljastettiin Anne-Mari Kähkösen ”Suomenhevosen taival” -seinämaalaus.
Aaro, 2 v, innokas hevosenhoitaja
← Suomenhevonen – sotahevonen -patsas seppelöitiin
Sanna teki Urkista uudestisyntyneen ravurin →
Täytä tietosi alle tai klikkaa kuvaketta kirjautuaksesi sisään:
Sähköpostiosoite (pakollinen) (Osoitetta ei koskaan julkaista)
Olet kommentoimassa WordPress.com -tilin nimissä. ( Log Out /  Muuta )
Olet kommentoimassa Twitter -tilin nimissä. ( Log Out /  Muuta )
Olet kommentoimassa Facebook -tilin nimissä. ( Log Out /  Muuta )
Muodostetaan yhteyttä palveluun %s
Ilmoita uusista kommenteista sähköpostilla.
Ilmoita uusista artikkeleista sähköpostilla.
Ajankohtaisten arkisto Valitse kuukausi heinäkuu 2022 kesäkuu 2022 maaliskuu 2022 joulukuu 2021 heinäkuu 2021 kesäkuu 2021 toukokuu 2021 maaliskuu 2021 helmikuu 2021 tammikuu 2021 lokakuu 2020 syyskuu 2020 elokuu 2020 heinäkuu 2020 kesäkuu 2020 maaliskuu 2020 helmikuu 2020 joulukuu 2019 lokakuu 2019 syyskuu 2019 elokuu 2019 heinäkuu 2019 kesäkuu 2019 toukokuu 2019 maaliskuu 2019 helmikuu 2019 tammikuu 2019 joulukuu 2018 marraskuu 2018 lokakuu 2018 syyskuu 2018 elokuu 2018 heinäkuu 2018 kesäkuu 2018 toukokuu 2018 huhtikuu 2018 maaliskuu 2018 helmikuu 2018 tammikuu 2018 joulukuu 2017 marraskuu 2017 lokakuu 2017 syyskuu 2017 elokuu 2017 heinäkuu 2017 kesäkuu 2017 huhtikuu 2017 maaliskuu 2017 helmikuu 2017 tammikuu 2017 joulukuu 2016 marraskuu 2016 lokakuu 2016 syyskuu 2016 kesäkuu 2016 toukokuu 2016 maaliskuu 2016 tammikuu 2016 syyskuu 2015 elokuu 2015 heinäkuu 2015 kesäkuu 2015 toukokuu 2015 huhtikuu 2015 maaliskuu 2015 helmikuu 2015 tammikuu 2015 marraskuu 2014 elokuu 2014 heinäkuu 2014 kesäkuu 2014 toukokuu 2014 huhtikuu 2014 maaliskuu 2014 helmikuu 2014 tammikuu 2014 joulukuu 2013 marraskuu 2013 lokakuu 2013 syyskuu 2013 elokuu 2013 heinäkuu 2013 kesäkuu 2013 toukokuu 2013 huhtikuu 2013 maaliskuu 2013 helmikuu 2013 tammikuu 2013
Jäsen – lisää tietosi palveluhakemistoon
Tilaa uudet ajankohtaiset päivitykset sähköpostiisi
Syötä sähköpostiosoitteesi, niin voit seurata tätä blogia ja saat ilmoituksia uusista julkaisuista sähköpostitse.
Lue uusin Suomenhevonen-lehti netissä
Tästä pääset lukemaan vanhempia lehtiä
Luo ilmainen kotisivu tai blogi osoitteessa WordPress.com. tekijä Konstantin Kovshenin.
Privacy & Cookies: This site uses cookies. By continuing to use this website, you agree to their use.
To find out more, including how to control cookies, see here: Cookie Policy
Liity 2 056 muun seuraajan joukkoon
Already have a WordPress.com account? Log in now.
View post in Reader
%d bloggaajaa tykkää tästä: